
Fronk Arendsz, CEO di Aruba Airlines a confirma cu 

Departamento di Aviacion Civil a 
pone buelonan pa Rlohacha on hold 

Pero ta perhudica e compania aki 



AWEMainta a haya contacto cu e CEO 
di Aruba Airlines, Frank Arendsz, rel- 
aciona cu e cancelacion di buelonan di 
e compania pa Riohacha y vice versa. 
Arendsz a confirma cu esaki t’e caso 
entrante 21 di februari awor, pero 
lapso tabata mucho cortico, pasobra 
ta masha hende tin ticket pa bula pa 
Aruba y/of Corsou. 

Den convenio cu Aruba Airlines tin 
cu Departamento di Aviacion Civil ta, 
cu cada 3 luna, lo haci un evaluacion 
di e ruta. Awor cu tin un otro 3 luna, 
ta momento pa un otro evaluacion y 
aki a bin tende di Aviacion Civil cu 
Gobierno no ta contento cu e canti- 
dad di Venezolano cu Aruba Airlines 
ta transporta pa Aruba/Corsou y ora 
cu nan tin cu bolbe Colombia, e “no 
show” ta halto. Kier men cu e pasa- 
heronan aki ta kedando Aruba, sea 
legal of ilegalmente. 


Frank Arendsz ta mustra cu no ta 
Aruba Airlines so ta transporta Vene- 
zolano pa Aruba, pasobra hopi ta bin 
via Panama of for di Colombia mes. 
Pero Gobierno no ta stop e compani- 
anan aki di bula. 

E ora ey, Aruba Airlines ta duna e in- 
terpretacion cu pa Gobierno ta e com- 
pania aki so tin fout, loke sigur no t’e 
caso. 

Den 5 luna cu Aruba Airlines ta bu- 
lando e ruta di Riohacha, ta un biaha 
so, e compania a bin haya su mes cu 
un pasahero Venezolano, cu a keda 
deporta y cu tabata riba un di bue- 
lonan di Aruba Airlines. 

Segun Frank Arendsz, e medida di 
parti di autoridadnan di aviacion Aru- 
biano, sigur ta perhudica e compania 
pa habri alternativanan nobo despues 
cu Venezuela y Aruba tin nan fronter- 
anan sera. Gobierno di Aruba a bisa 
di lo bin cu e sistema di un Esta, y 
hasta a evalua visa, pero e ultimo aki 
a keda descarta. 

E introduccion di e sistema di Esta ta 
durando hopi largo, pero segun infor- 
macion Gobierno kier bin cu e siste- 
ma aki, pero e lo bira valido pa tur 
compania cu ta bula entre Venezue- 
la y Aruba. E pregunta ta: Dicon St. 
Maarten si a keda cla cu e sistema di 
Esta, siendo cu St. Maarten a discuti 
e sistema aki despues di Aruba. 

Ta spera cu pronto fronteranan entre 
Venezuela y Aruba lo habri atrobe, 
pero ta keda na autoridadnan di 



Imigracion pa keda cla cu e sistema 
di Esta pa bin un mihor control di e 
pasaheronan cu kier viola regla y ley, 
kedando clandestinamente Aruba. 

CORSOU 

Pa loke t’e acuerdo cu Aruba Airlines 
tin cu Gobierno di Corsou pa bula e 
ruta di Corsou y Miami, esaki ta on- 
hold, pasobra autoridadnan Mericano 
y Aruba tambe kier laga haci un in- 
speccion despues di e accidente na Mi- 
ami. 

Pero segun Frank Arendsz, riha dje 
pa fin di e luna aki, e acuerdo cu nan 
tin cu Corsou lo expira. Den proximo 
dianan lo papia si nan kier continua 
pa Aruba Airlines bula e ruta Corsou 
y Miami y si esey t’e caso, gerencia di 
Aruba Airlines kier cambia nan equi- 
po, esta e Airbus, cu ta mucho grandi. 
Lo mester busca un avion mas chiq- 
uito, pa sigui. 

E ruta aki pa Aruba Airlines, sigur 
ta genera bon entrada. Riba nos pre- 
gunta, pakico no a inclui Aruba den 
buelo directo pa Miami, segun e CEO, 
mayoria di pasaheronan tabatin bin 
di Venezuela, pero fronteranan ta 
sera y Aruba su so, no tin mercado pa 
yena un avion asina grandi. 

Parlamento a bolbe 
conflrma su falta dl 
madurez y hasta seriedad 



Pa: Victor (Toko) Winklaar 


N’E momentonan aki, pais Aruba ta wordo goberna pa Gabinete 
Wever Croes cu ainda no tin un presupuesto 2020 oficial p’e 
traha cune, locual ta limita e mesun Gobiemo aki di haci hopi 
cos pa sirbi e interes general. 

Un presupuesto 2020 cu segun ley di comptabilidad mester a 
wordo entrega dia 1 di september 2019, a dremta si di seis luna 
cu ainda e presupuesto aki no a yega Parlamento pa wordo trata. 

Gabinete Wever Croes tin problemanan serio, e tin su mannan 
mara p’e desaroyo aki, e tin problema cu CFT cu ainda ta 
sperando Gobiemo cumpli cu palabracionnan haci den e 
protocol di 2018 y kier mira cambio den e presupuesto 2020, 
pero ainda esaki no ta cla y ainda Gobiemo tin problema pa 
cumpli cu palabracionnan cu Prome Minister y Minister di 
Finansa a haci cu Hulanda. 

Gobiemo no por haci inversion, no por haci nada adicional 
y hasta nos ta tribi di bisa cu Scol Macuarima no por wordo 
financia p’e Gobiemo actual pa motibo di e situacion cu tin n’e 
momentonan aki cu e pais ta sin presupuesto pa 2020. 

Awor ora cu tur hende spera cu e Organo Legislativo mas halto 
den nos pais, esta Parlamento bay over na atende cu Gobiemo 
riba e desaroyonan menos positivo aki, e tres fraccionan cu ta 
sostene Gobiemo y kendenan a priminti pueblo cu debidamente 
nan lo controla maneho di Gobiemo di cerca, ta prefera di bay 
atende un raport riba Jaarrekening di 2016 caminda Algemene 
Rekenkamer tabatin algun observacion riba ehecucion di e 
proyecto ‘Bo Bario.’ 

Un reunion sin sentido, pero cu ta mustra bon cla e falta di 
madures politico y e falta di seriedad di e 11 miembronan cu ta 
sostene coalicion MEP-POR-RED y kendenan simplemente a 
busca algo pa haci pa mustra cu nan ta trahando. 

No solamente esey, pero ora cu scucha disertacion di algun 
di e miembronan aki, e impresion ta wordo crea cu nan no 
ta compronde net nada di loke nan mes ta papiando y kier 
hunga weganan politico sin sentido caminda simplemente 
nan ta personifica e marionetanan den Parlamento cu mester 
sostene Gabinete Wever Croes, ora hasta nan tin cu pone nan 
credibilidad y integridad den wega. 

Un biaha mas por a nota cu e Parlamentarionan aki ta sigui 
insisti riba gasto di inversionnan cu Gabinete Mike Eman a 
haci, e.o. cu e plan di Bo Bario caminda den cantidad di bario 
por a mira cambionan grandi na infrastrura a tuma lugar. 


Pa colmo un miembro di un di e fraccionnan aki, a trece dilanti 
cu plan Bo Bario tabata pa eleva e producto Aruba, loke a wordo 
logra tambe, ya cu tin hopi bario, henter e panorama a wordo 
cambia y varios bario pa hopi mas agradabel pa pasa aden of 
cana na pia pa disfruta di tur e cambionan cu a tuma lugar. 

Sinceramente no por caba di compronde c’un Parlamentario ta 
usa como ehempel cu mescos ora un hende busca un prestamo 
pa traha su cas y ora cu e caba di paga e cas aki, esaki lo ta tres 
bes mas caro, e ta kere cu e proyectonan aki tambe lo ta tres bes 
mas caro. 

Pero kico mas e Parlamentario aki a pensa, cu ta otro hende lo 
bay paga e inversionnan aki, cu ta otro paisnan lo tuma costo di 
e inversionan aki over, pero ta net e mentalidad aki ta muestra 
di e gran diferencia entre e Gobiemo anterior y esun actual, ya 
cu den dos aña di tempo, ningun pero ningun inversion a wordo 
haci pa Gabinete Wever Croes. 

Ya caba ta sigur cu den presupuesto 2020 tampoco lo bay tin 
inversionnan pa wordo haci of proyectonan pa wordo ehecuta, 
tur esaki apesar cu Gobiemo a ranca mas cu 400 miyon na extra 
entrada dor di medidanan cu el a tuma, apesar di a sigura pueblo 
cu esaki lo no t’e caso. 

Ta tristo pa mira algun Parlamentario cu tin bon educacion, 
permiti nan mes wordo usa di e forma aki, atendiendo un asunto 
cu n’e momentonan aki no ta sirbi ningun interes, pero ta prefera 
di hunga e weganan politico aki na lugar di pone presion riba 
Gobiemo pa entrega e presupuesto 2020 pa nan por trata esaki. 

Ora cu Gabinete Wever Croes pa medio di Prome Minister 
Evelyn Wever Croes a pasa man pa un amienda cu e tres 
fraccionnan di Gobiemo a aproba, e Parlamentarionan aki 
ningun momento a yama e Prome Minister pa bin duna cuenta, 
apesar di e humiyacion formal cu nan a wordo someti na dje. 
Ta tristo ora cu nos mira e tipo di desaroyonan aki ya cu e 
ta confirma cu ainda e mentalidad politico di hopi politico, 
no a madura, no a cambia y den un forma sin precendente, ta 
permiti Gobiemo malusa nan manera cu Gobiemo ta haya ta 
bon manera diahuebs mainta. 

Ta bon pa agrega cu e reunion aki tabata simplemente un intento 
pa desvia atencion for di e bishita mañan di CFT y e proximo 
presentacion di presupuseto 2020 cu ta carga cu medidanan 
impopular contra pueblo. 

Dos funcionario di Imigracion 
condena na castigo di prison 


DIAHUEBS mainta Corte di Husticia 
di Prome Instantcia a haya John Mathias 
Hodge y Shamila Daniela Garrido, ambos 
funcionario na Imigracion a ser haya culpa- 
ble di e acusacionnan presenta, cu excepcion 
di soborno di e tres señoranan Venezolano. 

E acusacionnan contra e duo aki tabata cu 
entre januari 2018 y 8 di mei 2019, a trafica 
hendenan stranhero. Tambe a acusa nan di 
falsificacion di documento y haya placa pa 
haci e tramitenan aki cu ta enpugna cu nan 
obligacion. 

E ultimo aki t’esun di cual nan a wordo 
declara liber di dje. No a proba cu tabatin 
placa envolvi. 

Huez a bay di acuerdo pa condena John 
M. Hodge na 24 luna di prison mientras cu 
Shamila Daniela Garrido mester bay sinta 
21 luna den KIA. Nan ta deteni for di dia cu 
a cuminsa cu e investigacion. 

E Huez a splica e acusadonan cu e castigo 
pidi dor di Fiscal ta na su lugar, mirando e 
funcion cu nan ta ocupa y e hecho cu nan a 
viola reglanan di na trabou y loke en reali- 
dad nan mester vigila pa no tuma lugar, ta 
hustamente loke nan a permiti pa pasa. 


E duo a permiti hende pasa Inmigracion sin 
haci e debido controlnan, a cambia informa- 
cionnan den e sistema di Migracion. Y esaki 
el a haci pa hendenan cu e conoce y otronan 
cu e no conoce, haciendo fabor pa amigonan. 
Asina p.e., a stempel paspoor pa haci comosi- 
fuera mas cu un persona a sali for di Aruba 
y drenta bek pa mustra cu nan ta legal na 
Aruba. 

Esaki tabata den e caso di Hodge. 



Garrido a yuda su colega den esaki tambe. Den tur esaki tabatin 
placa envolvi, esta pago a wordo haci. Mirando tur esaki no a 
keda Huez y Corte nada otro cu haya e dosnan aki culpabel. 

No ta conoci e dos acusadonan aki lo apela nan veredicto, pa cual 
nan tin 2 siman pa haci esaki ainda despues di consulta cu nan 
abogado, mr. Illes. 

Conocido di Polis busca pa husticia a core drenta mondi 



DIAHUEBS atardi algo prome cu 4’or Polis di Sta 
Cruz a pidi refuerso na Paradera, momento cu nan a 
topa cu un persona di fam Marugg. 

E homber aki lo ta wordo busca pa Husticia, e no ta un 
persona desconoci pa Polis 

Durante cu nan a bay pa detene e lo a core drenta mondi 
lagando e agentenan cu un di su supuesto bromernan. 

Mientrastanto varios patruya a yega e sitio pa yuda e 
otro coleganan. Lucho Towing a presenta n’e sitio pa 
bay cu su bromer. 




Well equipped witli: 

• 4-cylinder, 2.5LTurbo 
diesel engine {163hp) 

• 6 speed Manuai Transmission 

• Frontairbags 

• Radio AM/FM and Aux In 
And much more... 


FINDNEWMADS 


NOW 

«» 39,900 

REGULARPMCE -411,800 


FPN 9tANKILEENDEIIT122 O S82-3838 13 CHEVROLETSTERNARUBA # CHEVROLETAHUBA.COM 


*'Off«r applles on 2018 Chevrolet Colorado LS models in stock. 































6 


AWEMainta 


Diabierna, 14 Februari 2020 


Lider di froccion di POR, Dellanire Maduro 

Gobierno anterior por a drecha loke tabata 
bayendo robes, pero no a haci esaki 


Lider di fraccion di POR, Dellanire Maduro 
den su disertacion den sala di Parlamento 
durante tratamento di e raport di Contralo- 
ria General ‘Bo Aruba’, a mustra cu ta de- 
sapuntante pa mira con Gobierno anterior 
na diferente momento por a tuma accion 
pa drecha loke tabata bayendo robes, pero 
esaki no a wordo haci. 

“Mi ta desapunta di a mira cu tabatin varios 
momento cu por a controla, cu por a tuma ac- 
cion y esaki no no a tuma lugar. Solamente 
den e prome 15 paginanan di e documento 
bo ta keda spanta, pasobra constantemente 
ta bisa no tin esaki, falta esaki, no tabatin 
transparencia, no a cumpli cu leynan di 
contabilidad, entre otro”, e ta bisa. 

Dellanire Maduro a splica tambe cu e ra- 
port ta papia di diferente riesgo cu e proyec- 
tonan aki a trece pa pais Aruba y cu ta tris- 
to cu mayoria di e proyectonan aki no por 
garantisa durabilidad, tabatin falta di clar- 
idad riba e ‘projectdossier’, no tin indicador- 
nan pa midi, no tin evaluacionnan final, no 
a tene cuenta cu aspectonan di mantencion 
cu esaki ta trece cune cu mester bolbe in- 
verti. 

Den e raport ‘Bo Aruba’ ta papia tambe di 
falta di transparencia den 8 caso specifico 
cu no a realisa destaho publico sin cu a pre- 
senta e rason atrabes di un decreto ministe- 
rial. 

Lider di fraccion di POR tambe tabatin al- 
gun pregunta p’e mandatarionan presente. 



BO MESTER Dl WASTE BUCKET RESIDENCIAL 
OF COMERCIAL? 


20yrd 
Big Buckmt 


15yrd 

Junior Buckot 


lOvrd 


l'J'c,., 


Smatl 



Den e cuentanan anual di pais Aruba cua aña Departamento di 
Finansa a cuminsa duna informacion di e proyectonan PPP? A 
siña di loke a pasa y nos ta prepara pa atende cu situacionnan 
asina den futuro? 

Kico t’e rol di cada Minister pa traha procedura, te unda Depar- 
tamento di Finansa por asumi un rol pa bin cu e reglanan aki? 
Mirando e proyecto di hospital, den futuro lo sigui haci uzo di e 
mesun structura di financiamento? 

Finalisando Dellanire Maduro a bisa cu “como hoben politico 
mi por conclui cu ta parse cu ta deliberadamente a planifica 
pa no duna informacion riba e proyectonan aki. Nos a haci 
inversionnan cuantioso y lamentablemente e crecemento eco- 
nomico a bay afo y den cuadro di esaki ta presenta un mocion 
cu ta bisa: considerando cu companianan local di construccion 
ta pasando den duro; cu companianan local di construccion ta 
sinti cu nan ta den desbentaha compara cu companianan di 
construccion di afo; cu companianan local di construccion ta 
dispuesto pa traha proyectonan grandi; cu contrata compani- 
anan local ta promove economia local; cu companianan local 
ta contribui cu pago di impuestonan; cu contrata compani- 
anan local ta brinda oportunidad laboral na nos mesun hede- 
nan; cu companianan di construccion di afo no tin obligacion 
pa traha cu companianan di construccion local. 

Ta dicidi di urgi Gobierno pa crea e condicionnan necesario y husto 
pa por inclui companianan di construccion local den proyectonan 
(grandi) di Gobierno dor di stimula companianan di afo haci uzo 
maximo di companianan local, creando “a level playing field” cu 
na mes momento tin un impacto riba economia di pais Aruba”. 

Biblioteca cera 
dialuna despues 
di Carnaval 



Biblioteca Nacional Aruba ta cera dialuna 
dia 17 di februari y dialuna dia 24 di 
februari 2020 despues di Carnaval. 
Biblioteca Nacional Aruba tin number 
di telefon nobo pa tur tres localidad. 
Esaki ta # 528 1500. 

Minister Chris Romero a reuni cu Directornan di 
e Departamentonan cu ta cay bou di su encargo 



DIAHUEBS mainta, Minister di Transporte, 
Comunicacion y Sector Primario, sr. Chris 
Romero, a tene un reunion informativo cu e Di- 
rectornan di e diferente Departamentonan cu ta 
cay bou di su encargo. 

Den un ambiente cordial, e diferente Direc- 
tornan a hiba palabra p’asina duna Minister 
Romero un actualisacion di e trabounan y avan- 
cenan cu ta tumando lugar den e diferente De- 
partamentonan di Gobierno, cu ta resorta bou e 
maneho di Minister Romero. 

Tambe, e diferente Directornan a presenta na 
Minister Romero e plannan cu ta den ehecucion 
caba den nan departamento pa cu aña 2020. 
Pero tambe a señala e retonan cu e departamen- 
tonan ta enfrentando y con ta actuando pa yega 
na un solucion positivo. 

Un mainta sumamente positivo caminda Minis- 
ter Romero a intercambia di idea y plannan cu 
e Directornan di Servicio Meteorologico Aruba 
(Meteo Aruba), Santa Rosa/DLW, Direccion di 
Asunto di Telecomunicacion (DTZ), Direccion 
di Aviacion (Directie Luchtvaart), Direccion di 
Asunto Maritimo (Directie Scheepvaart), Depar- 
tamento di Transporte Publico (DTP) y Inspec- 
tie Beveiliging Scheep en Luchtvaart (IBSL). 

Den transcurso di otro siman, e titular di e cart- 
eranan di Transporte, Comunicacion y Sector 
Primario lo reuni cu e Directornan di e empre- 
sanan estatal SETAR NV, Telearuba NV, Aru- 
bus NV, Post Aruba NV y ANSA NV, p’asina 
ricibi nan respectivo actualisacion tambe. 

Homber tabata grita pa ayudo 
pazuid di botica na Santa Cruz 


DIAHUEBS madruga algo prome cu l’or security 
den becindario di Botica Maria a scucha gritonan 
di auxillio. Ora el a bay tira bista di unda esaki 
tabata a bin a resulta cu ta pazuid di e botica. 

Tabata trata di un homber benta riba vloer y ta- 
bata grita pa auxilio. Mirando cu no sa kico tabata 
pasando cu e homber a avisa Polis. 

Na yegada di Polis mesora nan por a mira cu e 
homber ta bou influencia. Esaki a bira motibo su- 
ficiente pa pidi un transportwagen. 

Poco mas panort altura di un bar restaurant a bon 
haya un vehiculo cu lo ta pertenece n’e cabayero 
aki. 

E auto tabatin daño, pues posiblemente e lo a dal’e 
un caminda. 



Celebrate Valentine 

with Flora! 

Parlamentano Alan Howell ta sigui 
pusha pa mas adelanto pa San Nicolas 

Alan Howell durante reunion publico cu 
a tuma lugar diahuebs pa trata e raport 
di Controlaria General ‘Bo Aruba’, a pro- 
becha e ocasion pa haci algun pregunta 
n’e mandatarionan presente. 

E1 a puntra Prome Minister con leu e 
alocacion di fondo ta pa por logra yega 
na renobacion di Hulpbestuurskantoor 
San Nicolas. 


Contrario n’e otro barionan, Gobierno 
anterior no a traha ningun MFA pariba 
di brug, pasobra e hendenan di San Nico- 
las tog ta sostene e partido, aunke awor 
e personanan aki si ta mirando un otro 
imagen. 

Tambe el a haci pregunta na Minister- 
nan di Infrastructura y Finansa riba con 
ta para den e presupuesto 2020 pa loke 
t’e Wegen en Infrastructuurfonds (WIF) 
cual a pidi pa bin cune bek den un mo- 
cion di POR y a wordo aproba tambe den 
Parlamento na augustus aña pasa. 

Den e mocion a papia di un fondo di 9 mi- 
yon y ta considera necesario pa por sigui 
haci un bon trabou riba nos careteranan. 

Otro pregunta na Minister di Infrastruc- 
tura ta riba e situacion di e bermen mi- 
rando cu e mandatario di Infrastruc- 
tura anterior tabatin e prioridad hunto 
cu DOW pa pone esakinan na scolnan, 
pero lo kier waknan den e diferente bario 
tambe. 

Igualmente Allan Howell a puntra riba e 
bidding cu mester tuma lugar pa insta- 
lacion di e lusnan di caya nobo den Ber- 
nhardstraat. 

PeppersGreen 



Large Cantaloupe 

Rocco Tjon, lider di fraccion di MEP: 

A bira tempo pa Tino Ruiz (d.f.m.) haya su 
reconocimento den forma di un estatua 




TA HUUR-FOR RENT-TE HUUR 


• Apartament 84m^ na Av. Milio J Croes 120. 

• Tereno lOOOm^serca di Airport entre otro cardepot/ containers. 

• Edificio Commercial 320/420 m^ pa varios tipo di negoshi entre otro; 
seguro, abogado, accountant, dentista, computer stores, security, 
laboratorio, computer, botica, money transfers. 

• Propiedatnan na venta Dakota - Barcadera - San Nicolaas. 

• Cualkier otro deseonan pa huur of compra den futuro. 

• Sala pa exposicion di producto commercial/ lectura. 

Pa info jama: 594-3194 


HOPI t’esnan cu ta bisti un armband cu e pa- 
labranan “Tino Ruiz”. Sr. Rocco Tjon, lider di 
fraccion di MEP ta un persona cu nunca ta kita 
e “armband” aki, pasobra e ta brinda homenahe 
na Tino Ruiz (d.f.m.). 

Na 2018, sr. Tjon a entrega un mocion den Par- 
lamento, cu a wordo sosteni unanimamente, pa 
yega na un estatua di reconocimento pa Tino 
Ruiz (d.f.m.) Un polis cu a paga e prijs maximo 
pa salvaguardia seguridad di nos tur. 

Dia 15 di mei benidero nos ta celebra y duna ho- 
menahe na agentenan policial cu diariamente 
ta riska nan bida p’asina Tpercura pa seguri- 
dad den nos comunidad. Esaki ta un iniciativa 
di Presidente Kennedy, cu a proclama na 1962, 
15 di mei como “Peace Officers Memorial Da}/’ 
y e siman cu e dia special aki ta cay aden, como 
“Police Week”. 

Mundialmente ta celebra e siman aki, incluyendo 
Aruba. Ta importante pa para keto y refleciona 
riba e sacrificionan y responsabilidad cu Polis- 
nan ta tuma riba nan mes. Nan ta dicidi di pro- 
teha nos pais y ta pone nan mes den posicionnan 
vulnerabel. Apesar di esaki tur dia nan ta lanta 
y bisti nan uniform p’asina sirbi nos pueblo. 

Orguyosamente, Rocco Tjon ta bisa di a forma 
parti di e famia di Cuerpo Policial y e sa cu e tra- 
bou di e agentenan policial no ta un tarea facil, 
pero uno sigur hopi respeta y Tino Ruiz (d.f.m.) a 
bira un simbolo pa Cuerpo Policial. 

P’esey e mocion pa traha un “herdenkingsmonu- 
ment”, den un parke recreacional pa personanan 
cu ta traha den husticia, ta uno cu seguramente 
mester bira un realidad e aña aki. 

“Mi kier garantisa tur agente policial y e fami- 
anan di Tino Ruiz (d.f.m.) cu su esfuerzonan no a 
wordo lubida y e mocion cu nos a entrega na aña 
2018 lo bira un realidad e aña aki. E aña aki e 
mester bira un realidad mirando cu e recursonan 
necesario ta disponible”, Rocco Tjon a fnalisa. 



























Diabierna, 14 Februari 2020 


AWEMainta 


Amor Agape 



Awe, 14 di februari 
t’un dia pa comparti 
t’un dia pa celebra amor 
Aunke ta existi amor Philia 
un amor filial di dos via 
Aunke ta existi amor Eros 
un amor erotico di pasion 
Tin un amor mas grandi 
Tin un amor mas perfecto 
Tin un amor cu n’ ta faya nunca 
Tin un amor cu n’ ta caba nunca 
Un amor ... Divino 
Un amor ... Activo 
Un amor ... Incondicional 
Un amor ... di Sacrificio 
Solamente Dios ta capaz di 
un Amor puro Agape 
un Amor Total 
Solamente E por hisa e nivel 
di amor humano 
na e nivel di mas halto 
Dios ta stima, pasobra 
esey ta Su naturalesa 
esey t’e expresion di Su ser 
Dios ta AMOR 
y pasobra E ta Amor 
Su Amor Agape a conduci 
n’e sacrificio di Su yiu 
p’esnan cu E ta stima! 


DIA Dl SAN VALENTINO 
DIA Dl AMOR I AMISTAD 

“AMISTAD.” 

Un poesia mi a prepara 
specialmente pa e amiga 
cu tin un bunita curason 
dunando mi su atenshon. 

Un poesia jen di noblesa 
cu mi curason ta expresa 
sentimento bunita inspira 
pa bo mi amiga tan stima. 

Un poesia cu tur temura 
mirando e sonrisa graba 
cada bes cu nos a papia 
tresiendo e paz i alegria. 

Un poesia pa bo Amiga 
Un poesia cu ta significa 
cu un Amistad Sincero 
ta bal mas cu e oro puro. 

Felis Dia di Amor i Amistad 

Autor : Omaira I Rodriguez-Britten 


.JOIN OUR AWARD - WINNING TEAM 

BUCUTI ,^ TARA Ranked among top 10 Hotels In the World by HrlpAdvlsor 

s e ÁC H R e s oPtT - A R u a A Featured In top 10 Hotels In the Carlbbean by lyavel + Lelsure 

EXCELLENT BENEFITS: 

Competitive Salaries, Pension Plan, Health-Disability-Life Insurances, Dental & Vision Insurance.Savings 
Plan, Loan AvaslabiMty, Shift Meal, Generat Bonus. 

REQUIREMENTS: 

Profident in English for all positions is required. 

RESTAURANT MANAGER 

” Exemplify the highest standards of honesty and integrity. 

- Highly confident in yourabilities and detail-oriented. 

- A team player and excellent communication skills. 

- Genuinely get joy out of making people happy and able to have fun while working 

- Have a love and passion for the hospitality industry. 

" Over two years of restaurant management experience. (preferably in fine dining) 

- Lead the team by example and know when and how to support the staff 

- Ready to take on ownership of the complete front of the house operations 

FINE DINING WAITER/WAITRESS 

- Maintain our excellent hotel standards while serving food and beverages to guests. 

- Must have a vast knowledge of food, cocktails and wines. 

- A clear understanding of guest needs to ensure total satisfaction 

- Previous experience in fine dining required 


Marva J. Solagnier-Marquez 

14 di februari 2020 


We work in a drug-free environment applicants will be submitted to pre-employment drug testing. 

To aply, please send your resume by Email: 
jobs@bucutixom or Call: 5S3-1100 ext 136 for more information. 

Topcar y Kia Motors Aruba ta introduci nnodelo nobo riba mercado 

Yegada di Kia Seltos ta presenta un 
opcion nobo den segmento di SUV 



Feliz 

Carnaval! 

En conexion cu Carnaval nos lo ta cera pa publico riba e siguiente fechanan: 

Dialuna, 17 di februari 2020 
Diabierna, 21 di februari 2020 
Dialuna, 24 di februari 2020 

Nos ta pidi pa por fabor tene bon cuenta cu e anuncio aki. 

•iii-apfa 

Seroe Blanco 4, Oranjestad, Aruba |(297) 525 27321 www.apfaruba.org 




RECIENTEMENTE a yega n’e showroom 
di Topcar un modelo nobo den line-up di Kia. 
E Kia Seltos ta yega pa complementa e liña di 
modelonan den categoria di SUV. A presenta un 
alternativa cu ta posiciona su mes entre Kia Soul 
y Kia Sportage. 

E Kia Seltos EX ta bin cu motor 4 cilinder di 1.6 
L y ta ofrece un cabina comfortabel y ‘tech-sawy’, 
tanto den e tecnologia di entrenamiento como tam- 
be den su seguridad. 

Algun di e caracteristicanan pa menciona ta; Rear 
View Camera, front and rear Parking distance 
sensors, Push Start Button, Wireless cell charger 
y Bluetooth with voice recognition. 

Topcar ta invitabo pasa nan showroom na Topcar 
y admira e modelo aki pa bo mes. Nos ta habri di 
dialuna pa diabierna for di 8or di mainta te cu 5.30 
di atardi y diasabra nos ta habri for di 9or di main- 
ta te cu lor di merdia. 

Topcar N.V. ta un compania local dinamico, agente 
exclusivo di vehiculonan marca Kia. Topcar tambe 
ta ofrece servicio inmediato na su clientenan den 
ramo di benta, parts y garashi. 

Su personal servicial cu experiencia incomparabel 
ta para semper cla pa duna e mihor servicio. 

Pasa Showroom den Caya Ernesto Petronia 21 of 
yama na 528-9500. Tambe bo por tuma contact cu 
nos y chat cu nos representantenan di benta na 
568-9793, Corda bishita nos pagina di Facebook 
Kia Motors Aruba of nos website www.kia.com/aw 

Melvin Tronnp di partido AVP 

Minister di Hustkia ta 
pnminti un KIA nobo, 
pero no tin presupuesto 2020 


MIENTRAS cu casonan di atraco y 
ladronicia ta sigui aumenta den co- 
munidad, Aruba ta conta c’un Min- 
ister di Husticia, kende simplemente 
no tin nocion di kico ta su responsab- 
ilidad. 

Melvin Tromp di partido AVP ta mus- 
tra cu ultimo simannan, mientras cu 
comunidad ta sigui wordo confronta 
cu casonan di atraco y ladronicia 
den practicamente tur bario, Minis- 
ter Andin Bikker no tin solucion pa 
pueblo. 

Unico cos cu pueblo a cuminsa ripara 
di e Minister aki, ta cu e ta biba den 
un mundo di fantasia cu e mes no ta 
kere aden, pero e ta spera cu pueblo 
lo guli su fantasianan cu tur ora e ta 
trece dilanti. 

“Ta increibel pa mira con otro Min- 
ister di Gabinete Wever Croes ta 
presta su mes pa gaña pueblo cu pre- 
textonan sin pia ni cabes, pa motibo 
di no por cumpli cu tur loke el a prim- 
inti pueblo durante di campaña elec- 
toral. 

Minister Bikker mescos cu tur otro 
den Conseho di Minister di Gabinete 
Wever Croes, no a duna pueblo loke 
nan a priminti pueblo y tur cos cu 
nan a haci, ta net lo contrario di loke 
nan a sigura pueblo cu nan lo haci. 

Minister Bikker a priminti pueblo cu 
e lo caba cu criminalidad riba nos isla 
asina cu e bira Minister, cu e lo pone 
alarma na tur cas den tur bario y lo 
sigura cu pueblo lo por biba y drumi 
trankil den nan cas tur anochi. 


Awe pueblo ta mas spanta cu nunca, 
caminda caso di atraco tras di atraco 
ta tumando lugar, caminda ni respet 
p’e propio Minister di Husticia e atra- 
cadonan no tin, ora cu nan a cometa 
un atraco algun caya tras di caminda 
Minister Bikker tabata sinta ta duna 
declaracion na prensa. 

Entre su promesanan cu el a trece 
durante di e ola di atraconan cu a bin 
ta tumando lugar recientemente, t’e 
uso di ‘drones’ caminda lo bin cu cos 
oficial di Polis cu lo maneha henter 
e proceso aki, pero dos luna despues, 
ainda nada di drones. 

Bikker a papia di ‘alarmbox’ cu lo ta 
costa solamente 8 euro, acusando ex 
Minister Dowers di no a haci nada pa 
percura pa pueblo por haya esakinan, 
pero te dia di awe, dos aña despues 
cu el a huramente, ningun box di 
alarma den ningun cas na Aruba. 

Despues Bikker a bay otro confer- 
encia di prensa y mustra cu e tin un 
profesor na Corsou cu lo ta dispuesto 
pa bin yuda Aruba den e lucha con- 
tra di Take-news’ ya cu esaki den su 
concepto ta algo hopi serio y mester 
combati esaki mesora. 

Te awe ningun hende a tende di e ex- 
perto aki y tur cos ta mustra cu Min- 
ister Bikker lo a realisa cu fake news 
no ta comunidad su problema num- 
ber un n’e momentonan aki. 

Awor e siman aki Minister Bikker 
a bin cu otro noticia impactante, ca- 
minda el a bisa cu e lo bay haci loke 
ex Minister Dowers no por a haci, 
esta di construi un KIA nobo y cu e 
ta hopi avansa den e proceso aki. 


tando cu temp '^e, preparanc 



Segun Bikker su obstaculo mas gran- 
di t’e forma con pa financia esaki y ta 
analisando varios forma pa por haya 
placa pa contrui un KIA nobo y hasta 
a bay asina leu pa bisa pueblo cu ya 
e tin como 16 compania cu lo ta inte- 
resa pa participa den e proyecto aki. 
Di unda el a sali cu e 16 compani- 
anan aki ningun hende sa, ya cu ta 
un plan cu t’e siman aki el a cuminsa 
papia di dje, pero lubidando cu e ta 
formando parti di un Gobierno cu no 
tin ni presupuesto pa 2020, corda pa 
por convence institutonan financiero 
pa financia un proyecto di e magni- 
tud aki. 

Bikker a menciona cu e tin cu con- 
vence CFT y Hulanda riba e forma 
con lo financia e proyecto aki, pero 
en realidad Gobierno di Bikker ainda 
no por convence CFT y Gobierno Hu- 
landes cu su presupuesto 2020 cu ta 
cinco luna atrasa, corda pa convence 
nan awor pa un KIA nobo. 

Esaki ta otro fantasia di Minister An- 
din Bikker, kende ta sigui ilusiona su 
mes cu cosnan cu tin ora e mes no ta 
kere den nan, pero ta spera cu pueblo 
lo kere den esakinan,” Melvin Tromp 
di partido AVP a declara. 

E reto pa yega na un Institulo 
Penilenciario nobo pa Aruba lin 
atencion di Minisler di Husticia 


MANERA ta conoci pa pueblo, Minister di Husticia 
mr. Andin Bikker a haci su maximo esfuerso for di 
tempo cu el a bira Minister pa yega na un Instituto 
Penitenciario nobo. E Instituto cu tin actualmente tin 
mas cu 30 aña di existencia y tin hopi problema y reto- 
nan di infrastructura. 

E instituto ta basa riba filosofia hopi antigua, pasobra 
30 aña pasa tabatin otro tipo di filosofia pa loke ta tra- 
ta detencion y re-establece persona pa prepara nan pa 
bay bek den comunidad. 

Minister Bikker ta di opinion cu e filosofianan ey a 
cambia, pasobra ampliamente por mira cu na Hulanda 
hasta a cera Institutonan Penitenciario y na Noruega 
esaki tambe t’e caso. Hopi pais avansa ta bay concen- 
tra mas riba e dimension con ta prepara un persona cu 
a comete un falta pa e integra bek den comunidad y no 
bay bek den mesun direccion p’asina haya recidivismo. 

Den e indice di criminalidad ta ripara cu hopi biaha 
personanan cu sali den libertad, den apenas un par di 
siman of luna ta bolbe cay den mal caminda y ta bolbe 
haya nan cera na KIA. 

Minister Bikker ta señala cu, siñando di lesnan di otro 
pais cu constantemente ta concentra con ta integra y 
prepara personanan pa drenta bek den comunidad, ta 
tumando tur esey den consideracion pa un Instituto 
Penitenciario nobo. 

E Instituto Penitenciario nobo a conoce contratiempo 
un rato, pasobra ora cu a presenta e proyecto aki, Min- 
ister Bikker a haya su mes atendi pa CAFT. 

Manera ta conoci CAFT t’e instituto financiero cu ta 
supervisa desde 2015 pais Aruba. CAFT tabatin cierto 
observacion riba un prizon nobo y mester a splica nan 
kico t’e intencion pa loke ta trata con ta bay financia e 
instituto. Mester a manda CAFT un carta y a haya con- 
testa cu nan ta compronde e concepto, pero kier keda 
informa. 



Lo bay tin un reunion cu CAFT e siman aki y den e 
proceso ey Minister Bikker tin tur confiansa cu Dios 
mediante, lo por convence CAFT cu mester di un Insti- 
tuto Penitenciario nobo y con ta financia e proyecto aki. 

E solucion ta, cu a bin cu un ‘Request for Expression of 
Interest’ unda a splica con por financia e proyecto y a 
bay den mercado pa wak kico t’e interes pa loke ta tra- 
ta e concepto y unda a haya reaccion di 17 compania. 

E companianan a compronde e concepto unda a bay 
den un seccion di ‘questions and answers’ y aworaki ta 
avansando riba esaki. 

Si di parti Hulanda nan tin otro concepto y idea, Minis- 
ter Bikker a bisa cu e ta habri p’esey. Na final di dia e 
responsabilidad comun ta cu kier yega na un Instituto 
Penitenciario nobo. 

Minister Bikker ta un persona di solucion, pasobra 
manera el a drenta Gobierno a constata cu Instituto 
Penitenciario tin mas cu 30 aña bieu y e filosofia cu el 
a wordo traha no ta cuadra mas den un mundo cu ta 
cambiando. E siman aki den reunion cu CAFT Minis- 
ter Bikker ta spera cu por yega na un entendimento pa 
caba di compronde kico t’e concepto cu ta bogando pe 
pa tin un Instituto Penitenciario nobo mas pronto cu ta 
posibel y cu ta cumpli cu exigencianan di awendia aña 
2020 y e proximo añanan cu ta bin. 

Utilities mester poga Franklin Hoevertsz casi 250 mil florin 

Esaki un biaha mas ta mustra e 
abuso di Mike Eman y Mike de Meza 


NA luna di april aña pasa, den e veredicto den caso 
di retiro di Director Franklin Hoevertsz, di Utilities 
Aruba, Huez a dicta cu no ta Franklin Hoevertsz ta 
culpabel di e mal maneho hiba den Utilities durante 8 
aña. Pero t’e Gobierno di Mike Eman ta culpabel hun- 
to cu e Hunta di Comisario di AVP. 

Huez a punta dede pisa riba Gobierno anterior cu a 
autorisa Franklin Hoevertsz pa gasta 46 mil dolar pa 
pone e potret di Mike Eman den e revista Newsweek. 
Segun partido MEP, Gobierno di Mike Eman a au- 
torisa Franklin Hoevertsz pa gasta 680 mil florin na 
gasto di biahe, rond mundo. Un gasto ridiculamente 
halto! 

Ta Gobierno di AVP y Mike Eman a autorisa pa Frank- 
lin Hoeverts gasta miyones di florin na Terra Group y 
Speed Andrade pa mercadeo, sin claridad kico exacta- 
mente nan a mercadea, pasobra Utilities contrario na 
Elmar y WEB no tin nada pa mercadea. 

AVP a duna Franklin Hoevertsz un salario di 22 mil 
florin pa luna mas varios beneflcio cu ta acumula na 
casi 40 mil florin pa luna. Tambe nan a dun’e un ‘opze- 
gtermijn’ di 1 aña siendo cu e regla den Gobierno pa 
compania estatal ta bisa cu por haya te un maximo di 
3 luna pa haci esaki. 

Den e caso di december 2019, e veredicto 
di Huez e siman aki ta dicta cu Utilities 
mester paga Hoevertsz casi 250 mil florin 
cu hunto cu e suma cu ya Hoevertsz a ricibi 
caba, ta acumula n’e suma total di 416.350 
mil florin cu Hoevertsz lo mester ricibi 
for di Utilities. Esaki t’e consecuencianan 
ora un partido ta traha contractnan asina 
corupto cu nan amigonan di partido. 

Partido MEP den tur caso ta di opinion cu tabata mi- 
hor pa Utilities y Aruba en General cu sr. Hoevertsz a 



bay. Sino e lo a keda cobra un cantidad di placa mas. 
E otro parti positivo di e retiro di sr. Hoeverts ta cu 
desde cu el a bay ta hopi cos bon ta pasando e.o.; pri- 
js di coriente a baha; tin inversionnan cuantioso den 
WEB; Gobierno ta haya hopi mas dividendo; ta trah- 
ando riba baha prijs di awa; tin hopi mas transparen- 
cia; y ta trahando riba ley pa no paga salario absurdo 
mas pa directornan di companianan estatal. 

Un biaha mas, cu e caso di Hoevertsz ta mustra e abu- 
so di Mike Eman y Mike de Meza, segun MEP. Tabatin 
hopi iregularidad cu a pasa den Utilities bou instruc- 
cion di Mike Eman. 

Esaki t’e momento cu mester investiga Mike Eman y 
henter AVP y e Hunta di Comisario anterior di e com- 
pania. 

Pasobra pueblo a papia cla y ta harta di e abusonan 
aki y hunto como un comunidad nos tin cu bisa AVP y 
e bagamunderianan aki nunca mas, MEP a conclui su 
comunicado di prensa. 







18 


AWEMainta 


Diabierna, 14 Februari 2020 


Varios patruya a bay 
Sero Patrishi pa un pelea cu arma envolvi 


DIARANSON anochi algo pasa di 8’or, informacion 
a drenta di un pelea serio na Sero Patrishi, unda lo tin 
arma di candela envolvi. 

Varios patruya policial mester a bay cu urgencia debi 
cu e situacion tabata saliendo for di man. A wordo pa- 
pia di tanto arma di candela y machete. 

Pero, na yegada ta parse cu tur hende a move di e si- 
tio. A ser papia di un auto Honda. 

Patruyanan a circula pa un rato den e area, pero ta 
mustra cu nan no a topa cu esnan envolvi. 



Choller ta tira Choller ta falta 

bus cu Piedra respet pa polis 


CENTRAL di Polis a dirigi un patruya n’e cen- 
tro comercial Royal Plaza despues cu informa- 
cion a drenta cu lo tin un choller tirando bus cu 
piedra. 

N’e sitio Polis ta papia cu e señora di inicial N., 
kende ta mustra cu un choller tabata molesti- 
ando turistanan, tratando na bende e bishitan- 
tenan droga. 

Ora cu e señora a atende e choller riba esaki p’e 
stop di molestia turistanan, esaki no a gusta y a 
aleha for di e sitio, pero a cuminsa tur piedra riba 
e bus. 

E señora a duna discripcion di e choller, kende 
tabatin un jeans bisti y kende tabatin un postura 
corpulento y color cla y cu e persona aki tabata 
un homber di edad halto. 

Polis a bay busca den becindario y ta bin topa cu 
e choller aki tras di ex Hotel Central y a bay at- 
ende cu e tipo aki riba su comportacion y e choller 
D. aki a priminti Polisnan cu e lo sa di comporta 
su mes den futuro. 


DIAMARS anochi algo despues di lO’or ta dirigi un 
patruya pa John G. Emanstraat na altura di e negoshi 
di Mrs Minute caminda lo tin un choller haciendo fas- 
tioso n’e sitio. 

Ora cu Polisnan a yega n’e sitio nan ta bin topa cu e 
choller di inicial A. n’e sitio ainda y ora cu nan a bay 
papia cu e tipo aki, e no kier a reacciona y no a bisa 
ningun palabra. 

Ora cu Polisnan a cuminsa papia cu e choller den un 
forma mas fuerte di repiente el a rabia y bira agresi- 
vo y faltando respet p’e Polisnan, hasta mustrando e 
agentenan su dede mey mey. 

Polisnan a bay over na aleha A. for di e sitio loke el a 
haci tambe ya cu di otro forma e lo a wordo deteni. 

Minister Xiomaro Maduro ta gradici 

Mary Oduber, Omar Maduro y Rudolf Maduro 
pa nan 30 aniversario den servicio di Gobierno 




SIMAN pasa Minister Xiomara Maduro a celebra hunto cu sra. 
Mary Oduber, sr. Omar Maduro y sr. Rudolf Maduro nan 30 aña 
den servicio di Gobierno. 

Den presencia di colega Minister Dangui Oduber y Directora di 
DIMP sra. Luenne Gomes-Pieters. 

Sra. Mary Oduber a inicia su carera dia 29 di januari 1990 na In- 
spectie der Belastingen y awe ta Chef Afdeling Administratie. Sr. 
Omar Maduro a inicia su carera den Gobierno dia 1 di februari 
1990 na Ontvanger como Administratief Medewerker y awor ta 
Chef Afdeling Financiéle Zaken. Sr. Rudolf Maduro a inicia su ca- 
rera den Gobierno dia pa 8 januari 1990 als schrijver na Directie 
Belastingen afdeling Inspectie der Directe Belastingen den e fun- 
cion di administratief medewerker y actual ta ocupa e funcion ad- 
ministratief medewerker heffing 2 den afdeling K&O. 

Minister Xiomara Maduro a gradici cada un pa nan lealtad na ser- 
vicio publico di nos pais y a entrega nan decreto gubernamental, 
gratificacion y un recuerdo pa recorda e aniversario importante aki. 

Campamento pa hobennan cu no ta bay Carnaval 


Cu apoyo di CEDE Aruba un 
grupo di lider hoben y din- 
amico di Fundacion Famia 
Piedra Plat, cu no participa 
na Carnaval, ta organisa pa 
varios aña caba campamen- 
to pa hobennan cu ta tuma 
lugar den e weekend di Car- 
naval. 

E meta principal di e campa- 
mento ta, pa ofrese e hoben 
entre 13 pa 21 aña cu no ta 
bay Carnaval, un alterna- 
tiva sano unda por fortalese 
unidad entre nan, comparti, 
intercambia y pasa un tempo 
great. 

Tambe lo tin informacion di 
hoben y pa hoben durante e 
campamento cu lo benefici’e 
den su desaroyo, formacion y 
guia pa futuro. 

Nos ta kere cu tur esaki lo 
tin su efecto hopi positivo 
riba calidad di tempo liber di 
e hoben, su bienestar general 
y su famia. 

E programa lo ta uno varia 
unda lo bay tin wega, mu- 
sica, baile, arte, tambe in- 
formacion-charla educativo 
cu lo ta enfoca riba e hoben 
den su formacion y desarroyo 
personal y social. 

Nos Fundacion su principio 
ta basa riba norma y balor- 
nan Cristian. 

Pa mas informacion tel: 585- 
5544 / 568-7449 e-mail: cen- 
trofamiapp@gmail.com 
Web: www.facebook.com/Fun- 
dacionCentroFamiaPiedraPlat 

Tur cos ta cla pa Welcome To J'ouvert #2 

Un actividad cu un experencia unico 



DESPUES cu aña pasa, esnan responsable 
pa organisa e mega actividad di “Welcome To 
J’ouvert” The Ultimate J’ouve Experience dilanti 
ex Las Vegas Bar, na unda cu a reuni mas cu 
3000 persona gosando y alabes preparando pa 
jump despues den j’ouve, mester bisa, cu e aña 
aki nan ta bek como e pre-jouve actividad oficial 
riba schedule di Carnaval. 

Un actividad cu ta conta cu un variacion di atrac- 
cion musical, pero alabes cu diferente atraccion 
entre otro, un seccion di foam, truck di awa, aze- 
ta, y un seccion di puiro. 

E aña aki lo no ta diferente, pasobra e mesun 
actraccionan lo ta presente. Locual cu si a con- 
oce un cambio, t’e parti musical. Como atraccion 
musical pa 2020 lo tin, Banda Steam, Blacky, T- 
Money, introduccion di Soca Mafia Aruba, cu ta; 
Dj Whiteboy, Bang Daddy, Wine It Up Crew and 
The Spiceman. 

Como artista internacional invita, lo tin e cono- 
cido artista di St.Maarten, King James. 

King James no ta un desconocido, pasobra e t’e 
ganador absoluto di e concurso di power soca 
2018 y 2019 na St.Maarten, Tambe su persona a 
gana e concurso di Groovy Soca 2019, y tambe ar- 
tista di aña 2019 cu su hit song ‘My Team Litt”. 
Un cantica cu a sa di cosecha hopi exito den Ca- 
ribe, y awor pueblo di Aruba lo por disfruta di 
esaki. 

Welcome To Jouvert lo tuma lugar awe diabier- 
na, 14 di februari, iniciando pa lOpm y lo termina 
3am. Despues tur hende lo ta rumbo pa J’ouvert 
Morning. Entrada ta completamente gratis y e 
sitio pa gosa, lo ta dilanti ex Las Vegas Bar na 
San Nicolas. 

Pueblo di Aruba ta keda cordialmente invita pa 
bin gosa sanamente, hopi ambiente y un expe- 
riencia unico. Bisa un y bisa tur, cu pariba tin e 
ambiente mes mes. 

"Give Love a chance"... Duna amor un oportunidad" 

Skirbi pa Ruthy" Lady Ruth" Vrieswijk-Bergen 


TIN cu ta yama Lady Ruth e Dokter di 
Amor, e Dokter di Pasion, 
pasobra semper e tin amor p’e mes y pa 
su pareha den su humilde curason 
Pasobra semper e ta dispuesto di sigi 
duna amor un chens den bida 
Pasobra hasta den su “ups and down- 
snan” Lady Ruth ta sigi stima 


Tin cu ta yama Lady Ruth e Reina Poeta 
of Poeta di Dios 

Pasobra e ta scucha palabranan poetico y 

sinti den hopi bunita cos 

Pasobra e ta pone e palabranan di amor 

aki den un of otro buki 

Pasobra e ta sigi inspira tur rond di dje, 

den cada skina, cada huki 

Ban duna, ban sigi duna Amor un chens, 

y disfruta di un dushi concierto 


Un concierto exclusivo cu Edjean, Chris 
Kross & Rocco 

Bau streanan ilumina y cla den e teatro 
abierto di Ser’i Noka 

Fondo na entrada pa sigi cu trabaonan di 
renobacion p’e teatro aki 
Y pa yuda scol Cacique Macuarima , sigi 
subi educacion su trapi 

Celebra Diabierna dia 14 di gebruari cu bo Valentinonan 



Bo pareha, bo amigo, bo amiga, bo famia, bo bisiña y bo ruman 
E concierto ta cuminsa 8 or di anochi y lo dura te oranan di 10 or nan ey 
Nos por contabo con dushi e tabata, pero ta mas dushi si bo mes lo tey 
Bo contribucion financiero lo garantizabo un tremendo show unico cu amor pa tur 
Ban sigi apoya nos mesun dushi artistanan, ban sigi duna un man firme y sigur 

“Give love a chance” un concierto exclusivo, rondona pa amor den e streanan 
Bida riba su mes ta un gran oportunidad pa sigi duna y celebra amor tur dia 
Shonnan, Lady Ruth ta desea boso tur:”Un dia di San Valentino di amor y alegria ! 

For di massage, pa lunch, brunch, cena of un experencia unico y priva: 


Renaissance Aruba cu varios 
opcion p'awe Valentines Day 


E dia mas amoroso di aña ta acercando; Valentines Day ta 
keda celebra den tur skinan na Aruba y e team culinario di Re- 
naissance Aruba Resort & Casino a prepara varios opcion pa 
celebra e dia di amor aki awe. 



‘Share The Love’ na Okeanos 

Tur pareha cu ta desea di relaha y comparti un momento ro- 
mantico mester tin Okeanos Spa riba nan schedule. Disfruta 
di entre otro e Valentines Couple Massage, e Valentines Body 
Wrap of purba un tiki di tur cu e Valentines Body Sampler na 
unda cu durante 75 minuut bo ta disfruta di exfoliation, body 
massage y un facial. Okeanos Spa tin gift certiñcate tambe! Ta 
habri tur dia di siman; yama 523.6176 pa bo cita. Ofertanan ta 
valido henter luna di februari. 



Aquarius Valentines Day Buffet 

E buffet restaurant di mas gusta na Aruba lo celebra Dia di San 
Valentino dianan 14, 15 y 16 di februari proximo. Tur pareha 
lo ricibi un rosa riba awe dia 14 di februari. 


P’e dianan di romance ta ofrece e Lunch Buffet, e Sunday 
Brunch Buffet y e fenomenal Seafood Buffet. Celebrando Dia 
di San Valentino cu famia? Muchanan entre 5 cu 12 aña ta 
paga mitar prijs! 

Amor den cada plato na L.G Smith’s Steak & Chop House 

Pa tur cu ta desea un cena romantico den un estilo mas el- 
egante y cozy, LGS ta ideal! Pa Dia di San Valentino a prepara 
opcionnan di ‘Surf & Turf’ suculento, acompaña pa desserts 
espectacular! Impreciona bo ser keri cu un cena special; haci 
reservacion awe mes y disfruta di e sabor y calidad cu LGS ta 
conoci pe. *Asiento na LGS ta limita. 

iir 



Fresco: 3 plato, 2 persona, 1 anochi romantico! 

E restaurant Italiano cu un bista panoramico imprecionante 
situa na Renaissance Ocean Suites lo ofrece e dia special di 
San Valentino un suculento 3 -course-meal acompaña pa un 
glas di Josh Rosé. Deñnitivamente e opcion mas popular! 

Descubri amor riba un isla priva 

E Valentines Day mas romantico ta warda’bo na Renaissance 
Island. Pa Dia di San Valentino lo sirbi ‘Dinner Under The 
Stars’ pa pareha; tambe por scoge un Private Cabana pa pareha. 
Ambos special ta inclui un cena di 3 plato y un glas di Rosé 
Sparkling Wine. 

Pa mas informacion of reservacion di un di e opcionnan ro- 
mantico por yama 523-6115 of bishita facebook.com/EenaissanceA- 
ruba/events/ *Tur special ta exclui 15% service charge. 

Cooperacion di data entre CBS y 
Entidad Publico Bonaire 


KRALENDIJK - CBS y Entidad Publico Bonaire 
(OLB) ta bay traha hunto pa mehorá e suministro di 
data na fabor di maneho lokal. 

OLB a puntra CBS pa participá den desaroyo di in- 
dicadornan relevante pa maneho, cu por usa pa 
mónitór ehecucion di e programa di gobernacion local, 
riba algun tereno di maneho manera desaroyo socio- 
económico, mercado inmobilario y turismo. 

E programa di gobernacion 2019-2023: “Di nos tur, 
atrabes di nos tur y pa nos tur” ta trata temanan im- 
portante pa Bonaire manera desaroyo socio-económi- 
co, chéns pa tur hende dor di formacion y desaroyo 
económico duradero. 

E programa aki ta conectá tambe cu e acuerdo intergu- 
bernamental cu e Gobiérno di e isla a sera cu Gobiérno 
di Reino den 2018. 

“Dor di asisti Entidad Publico Bonaire (OLB) cu insta- 
lacion di suministro di data, por engrandecé e posibili- 
dadnan di uso di e informacion estadistica di CBS y e 
informacion cu ta disponibel serca OLB”, Sylvia Kok- 
de Vries a bisa. 

Asina OLB den futuro por utilisá data local aun mas 
pa decisionnan importante relacioná cu maneho. 



Diputado Elvis Tjin Asjoe i Sylvia Kok-de Vries di 
CBS ta firma e akuerdo di koperashon. 
Potrét: Sjoerd van der Hucht 


A confirmá e cooperacion riba dialuna 10 di februari 
n’e Ministerio di Asunto Interno y Relacionnan den 
Reino cu p’e meta aki a pone financiamento disponibel 
pa OLB den cuadro di fortificacion di e forsa ehecutivo 
na Bonaire. 

Di parti di OLB, Diputado Elvis Tjin Asjoe a firma e 
acuerdo y e Director adhunto Sylvia Kok-de Vries a 
firma di parti di CBS. 

Futuro finansiero di gobierno 
ta yen di "Booby Trap"! 


WILLEMSDTAD. E relato ku Komishon di Supervishon 
Finansiero Kórsou a entregá ayera ta un dokumento ku 
mester duna gobernantenan doló di kabes tremendo pa 
kual ni Dolfinol (sic!!) no ta duna alivio pero si kualke hen- 
de kere gobernantenan lo pérdé soño riba e situashon nan 
ta mal kiboká. 

Pa kasi 10 aña kaba gobiernu di Kórsou ta wórdu goberná 
bou dje lema “Aprés nous, le déluge”. 

CFT ta un komishon di hende serio ku ta klasifiká e tram- 
panan den nos presupuesto komo ‘Riesgo finansiero” ku ta 
nada otro sino mina anti-personal ku yama Booby Trap. 
Nan a identifiká un gran kantidat di situashon ku por ta 
di influensia riba presupuesto di pais. 

Un di nan ta e solushon ku ta buskando pa e problema di 
Girobank. 

Banda di esei, ainda no ta kompletamente kla kiko lo ta e 
konsekuensianan di e koperashon planeá entre Refineria 
di Kórsou i e grupo di Klesch, ku tin interes di kontinuá ku 
e aktividatnan di refinashon. 

Konsekuentemente pa awor aki no ta kla ta kua efekto e 
koperashon aki lo tin riba ekonomia i presupuesto di Kór- 
sou. 

PRESUPUESTO 2020 

E medidanan menshoná den presupuesto di 2020 lo tin 
haña retraso i ya a bira evidente ku lo mester ahustá e 


presupuesto aki. 

E dividendonan pa Banko Sentral i Refineria di Korsou i 
ku tur probabilidat lo no drenta (kaha di gobiernu pasobra 
Banko Sentral a sufri pérdida den su operashon finansie- 
ro: red). 

E medida di ‘nullijn’ pa ámtenarnan pa un parti lo tin re- 
traso i lo mester redusi sierto kalkulashon di impuesto. 
Kórsou a komprometé su mes pa riba término korto en- 
tregá un kambio di presupuesto pa por kumpli ku e kam- 
bionan aki. 

CFT no sa mas kon duru nan mester grita ku gobiernu 
mester baha gastu pero gobernantenan ta dunando mal 
ehempel i ta bula tur siman den avion pa biaha bai Europa 
of Merka of Patagonia. 

MANEHO FINANSIERO 

E progreso den ehekushon di e Roadmap, kual lo mester 
kondusi na un deklarashon aprobatorio (goedkeurende 
verklaring) di akountent pa e kuenta anual di 2021, ta 
limitá. 

Ta parse ku no tin un bista general riba e totalidat, ni guia 
for di un punto sentral. 

Pa un sierto kantidat di proyekto a pidi asistensia tékniko, 
i ounke ku e Akuerdo di Kresementu ta brinda posibilidat 
pa yega na asistensia rekeri, tóg ainda esaki no a keda 
realisá. 


Castigo di 14 ora di trabou 

WILLEMSTAD. Un otro kaso ku a kapta atenshon 
ayera den sala di korte ta esun kaminda Wardakosta 
a gara hóben di fam Henriquez, kende tin 28 aña di 
edat ku harpun i algun piská ku el a tira. Pero, masha 
tempu ta prohibi pa tira piská ku harpun. 

Segun deklarashon di Henriquez esei ta netamente e 
forma pa e kria su mes ya ku tirando piská i finalmente 
ku e benta e ta krea entrada pa su mes mantenshon. 
Den sala di korte e akusado Henriquez a kuestioná e 
prohibishon pa tira piská. 

Fiskal mr. Ivo Out a puntra pakiko e no a paga e but 
i asina ei evitá ku mester trata e kaso aki den korte. 


pa hóben gará cu harpoen 

Pa Henriquez tiramentu di piská ta e uniko rekurso 
di entrada ku e tin pa por mantené su mes, 3 aña e 
tin kaba ta tira piská despues di a sali será dia 22 di 
desémber 2017 i no por haña trabou, siendo spuitdó di 
outo. 

Mas aleu a bini padilanti ku Henriquez ta biba serka 
su mama, no tin un propio famia i no tin un entrada. 
Pa kolmo Wardakosta a konfiská e harpun tambe. Fis- 
kal mr. Ivo Out, skuchando e hóben a proponé pa laga 
e kastigu ta un kastigu di trabou pa komunidat di 14 
ora. Wes señora mr. G. Edelenbos a bai di akuerdo ku 
e proposishon. 

Gastonan pa traha i mantené CMC 
a sali explosivamente halto 


WILLEMSTAD: Otro postema ku Komishon Su- 
pervishon Finansiero a konstatá den su ultimo in- 
forme ta ku tantu e hóspital nobo Curaçao Medical 
Center (CMC) komo kuido di salu en general ta forma 
riesgo finansiero pa presupuesto di Kórsou. 

Riba término kórtiku e riesgo aki ta enserá entre otro 
e gastunan di eksplotashon mas haltu pa e hóspital i 
pa kuido. 

Ku otro palabra, un potensial eksplosivo finansiero. 
Den ougustus di aña pasá Gobiérnu di Korsou a en- 
tregá un petishon serka Cft pa nan por hasi un fiansa 
adishonal di 200 mion florin máksimo pa e hóspital 
nobo. 

(Esei tabata e notorio kambalacha kaminda un kon- 
sorsio bankario lo a sera e kapital ku nan a pidi pero 
ku despues gobernador a bóm pasobra e tabata un 
toko den toko entre kamaradanan politiko den koal- 
ishon: red). 

CFT a atverti ku ta di importansia krusial pa Kórsou 
indiká na kua manera lo kompensá e gastunan oper- 
ashonal mas haltu aki pa medio di ahustenan adisho- 



nal den kuido den e hóspital. Ku otro palabra na bon 
Papiamentu: unda ta bai saka plaka pa kubri e gastu- 
nan mas haltu. 

E mashin di konta di gohiernu, SOAB, a keda di duna 
un ‘second opinion’ riba e tema aki i te ainda nada 
siendo ku nan a priminti ku e lo ta kla pa 1 desémber 
di 2018. 

CFT a atverti ku tempu a kaba i mester produsi e do- 
kumento aki den forma rápido. 


Parlamentario ta adverti: 

Mester caba di finalisá y cera 
siclonan di presupuestonan 
2014 te cu 2018 di Pais Córsou 

WILLEMSTAD. E parlamentario Obispo a manda 
un karta pa minister di Finansa ku repetidamente ela 
mustra riba e importansia ku - a base di Areglo di Es- 
tado di Kórsou - mester kaba di finalisá i tambe sera 
urgentemente e siklonan di presupuestonan 2014 te 
ku 2018 di Pais Kórsou. 

Mayoria den parlamento mester fiha esaki despues di 
tratamentu den Komishon Sentral i un Reunion Pub- 
liko sigi pa aprobashon di Parlamento di Kórsou, pa 
medio di publikashon dor di Gobiérnu di Kórsou. 
Parlamentario Obispo ta mustra ku kumplimentu ku 
e Lei di Komptabilidat di Kórsou i nos Areglo di Es- 


tado di Kórsou, ta vital i tambe super importante den 
kuadro di nos Areglo di Estado di Kórsou, nos outono- 
mia den Reino Hulandes, duna kuenta i rason na tem- 
pu na nos Pueblo di Kórsou i un bon funshonamentu 
di finansa publiko di Pais Kórsou. 

No ta otronan den Reino Hulandes manera Kolegio di 
Supervishon Finansiero (CFT) tin ku sigui opservá/ 
sigui eskala pa medio di karta i tambe sigui mustra 
nos komo Pais Kórsou ku tin ku duna kuenta i rason 
na tempu pa medio di kuentanan anual. 

Komo Pais Kórsou nos tin nos e propio i promé respon- 
sabilidat pa kumpli na tempu i duna kuenta i rason i 
p’esei Obispo ke sigui enfatisá ku Minister di Finansa 
i e Gobiérnu di Kórsou aki tin ku pone órdu i hasi tur 
pa entrega na Raad van Advies e proyektonan di lei 
tokante kuenta anual 2016, 2017 i 2018 di Pais Kór- 
sou. Den kuadro ariba menshoná e parlamentario a 
hasi preguntanan konsiso riba e omishonnan aki. 

Cuidadano Everon a haya 
comprencion serca fiscal y hues 


WILLEMSTAD: Den sala di korte a presentá ayera 
12 di febriiari un señora di fam Everon, kende polis- 
nan na momento ku nan a par’é tabata pa glas suku 
di e vehikulo, pero despues a pretendé ku ta pasobra e 
no tabatin su faha di seguridat bisti. 

Segun suidadano Everon den sala di korte, polisnan a 
stóp e pero debi ku e tabata kasi den un bógt el a kore 
bai para un poko mas aleu. 

Un di e dos agentenan polisial presente na e sitio pro- 
mé a hasi algun opservashon tokante e glasnan di e 
outo ku lo tahata suku, pero djis despues el a pretendé 
ku e señora lo a kore e vehikulo sin faha di seguridat 
bisti. 

Aki a surgi un interkambio di palabra ku e agente poli- 
sial, kaminda e señora a para ariba ku debidamente e 
tabatin su faha di siguridat bisti. 

Mas aleu suidadano Everon a trese padilanti ku el a 
kaba di sali tienda, pero el a garantisá ku e tabatin su 
faha di siguridat histi. E di dos agente polisial a djóin 
e otro di manera ku ámbos a para ariba ku e señora a 
faya di no tabatin e faha di seguridat bisti, komo tal a 
traha un but pa e suidadano aki. 

Segun Everon na momento ku e dos polisnan a sera 



kabes kontra dje, el a preferá di keda ketu numa, pa- 
sobra e sa ku e duo aki lo sigui insisti. 


Fiskal mr.Ivo Out a kuminsá na bisa ku pa un outo- 
mobilista kasi no ta posibel pa su palabra haña pref- 
erensia riba esun di polisnan huramentá. Tóg e fiskal 
a pasa man riba su kurason i a laga e señora bai liber. 
Wes señora mr. G. Edelenbos mesora a trese padilanti 
ku e tabatin e intenshon pa wanta ku tratamentu di 
e kaso i laga e dos agentenan bini huntu den sala di 
korte pa duna un splikashon di loke a sosodé presis, 
sinembargo e wes ta aseptá e desishon di fiskal pa laga 
señora Everon bai liber di e akusashon numa. 


275 florin di but condicional pa cuidadano Bruncken 


WILLEMSTAD. Un otro suidadano ku a aparesé 
den sala di korte ayera 12 di februari pa violashon di 
lei di tráfiko ta e suidadano maskulino di fam Brunck- 
en, kende dia 10 di desémber 2019 a manehá un outo 
Kia Forte sin su reibeweis válido kuné. 

E reibeweis a resultá di ta kaduká na momento di e 
kóntról polisial. 

Segun e suidadano Bruncken nét e tabata riba kamin- 
da pa bai buska e reibeweis nobo na ofisina di reibe- 
weis ya ku el a laga prolong’é kaba. 

Den sala di korte ayera el a demostrá ku esei ta e kaso, 
pasobra e reibeweis nobo a drenta na vigor dia 10 di 
desémber 2019, esta e mesun dia di e but ku polisnan 



a dun’é na momento di kóntról. 

Tantu fiskal mr. Ivo Out komo wes señora G. Edelen- 
bos a demostrá komprenshon pa suidadano Bruncken. 
A hasi di e but unu kondishonal pa e periodo di prueba 
di 2 aña. 

Detencion pa maltrato y secuestro 


^ 

*Pu«&ta£ & 0ie**uit<yui , 

GRADICIMENTO Y INVITACION 

Den nonnber di su rumannan y demas famianan nos 
kier a gradicina tur esnancu di un of otro manera a 
mustranan atenshon durante entierro di nos rumanstima: 



Demetrio (Meto-Dems)Tromp 

Gradicimentota bai pa e cuido na Dr. Horacio E. Oduber 
Hospital y tambe naRoyal Aurora Funeral Home 
pananexcelente servicio. Dankina turfamianan, 
amigonan, bisinjanan, ex colega nan di GKMB y 
ayudante nan di cas di machicu a compaña nosdurante 
entierro y alaves nos kiergradicina tur esnancu a jama, 
manda message,manda caarchi y manda krans. 

Boso muestra di atenshontawata un gran consuelo pa 
nos. 

Alaves nos kier invita boso na ultimo santo sacrificio di 
misa pa descanso di alma di nos defunto: 

Awediabierna 14 Februari 2020 - 6:30 PM na Misa Sta 
Anna Noord 

Boso presencia lo ta altamente aprecia. 


AáS'n, 

'Ptat&tal & 0ie**tat<yui , 

Gradicimento /Invitacion 

Pa medio di esakiyiunan, rumannan y demasfamia 
kier a gradici tur esnan cu di un forma of otro a duna 
nos nan sosten, consuelo y forsa durante entiero di nos 
difunto stima: 



Olga L. Does 


Boso muestra di atencion tawata y ta hopi aprecia. 
Alaves nos kier a invita un y tur pa un Santo Sacrificio di 
misa na Pro Catedral San Franciscona Playadiasabra 15 
di Februari 2020 pa 7or di anochi. 

Boso presencia ta altamente aprecia. 



"7u«&tal ^ome & 0temai&tu 


"Lo jega e ora cu tur esnan cu ta den graf lo tende su 
stem i lo sali afo" 

Huan 5:28-29 


Cu tristeza na nos curason nosta anuncia cu a fayece 
inesperada mente di nos Mama, wela, bisawela, Ruman 
yTanta stima: 



Sra. Vda. Imelda Theresitade Cuba-Giel 


Cariñosa mente jama"Mama ofTanta Chita" 


*20-06-1931 - t11-02-2020 

Na nomber di su 

Mayornan:tDemetrio y tMaria Giel-Tromp 
Casa: tAdelberto De Cuba 

Yiunan: Ruben y Ivy de Cuba-Perez 

Lourdes de Cuba 
Erline de Cuba 

tMisella y Felix Croes-de Cuba 
Nelson de Cuba 

Mariska y Jose da Silva-de Cuba 
tJacintho de Cuba 
Maria de Cuba, Jacky del Rosario 
Nieto(a)nan:Jarich, Clenton, Jayci, Jenny, David, Jeanick, 
Jennifer, Angie, Xerxes, Raynier, Joel, Jomar, Joffrey, Jarlene, 
Jovanca, Giovanni 

Biso(a)nietanan: Geromian, Jayley, Evangeline, Davienne, 

Dyon, Jeanylaine, Iquion, Qiara, Jathan, Christian, Lara Isabella, 
Xenon, Xayne, Xyden, Sophia, Jaymar, Aliyah, Jamarion, 
Jamylene, Ryadrick, 

ManeraYui: Rosemary Giel y yiunan 

Rumannan: tNorbertaEveron-Giel y yiunanna Aruba 

y Hulanda 

tChristina de Cuba-Giel y yiunan 
Sra.vda. Petra Geerman-Giel y yiunan- 

naAruba y Hulanda 

tAnna Giel y yiu 

Sra. FransiscayAdelindo v/d Biezen-Giel y yiunan 

Amador Giel y yiunannaAruba, Merca y 


Hulanda 


tRicardo Giel y yiunan 
Antonio & Berta Giel y yiunan 
Sra.vda. Juanita Vrolijk-Giel 
Rosa & Joy Jacopucci-Giel y yiunan 
Suegro(a)nan:tAgustin y tRosa Maria de Cuba-Figaroa 
Cuñanan: Juanita de Cuba y yiunan 

Carmen de Cuba y yiunannaHulanda 
Theresita de Cuba y yiu 

Sobrino(a)nan, primo(a)nan, sobresobrino(a)nan, Ihanan, 
comer y compernan, demasfamiana Aruba, Merca y Hulanda. 
Ayudantenan di cas:Maria Medina-Naranjo y Marina Mira 
Zapata 

Ex-compañeronan di Grupo Uni, Wit GeleKruis, bisiñanan, 
amigo(a)nan y conocirnan 

Demas famia: De Cuba, Giel,Tromp, Figaroa, Croes, Da 
Silva,Luydens, Everon, Geerman, v/d Biezen, Vrolijk, Jacopucci, 
Boekhoudt, Lacle, Henriquez, Kelly, Brete, Dake, Celaire, Perez, 
Ruiz, Semeleer, Maduro,Rozenberg, Schaarbaay, Frank, Faro, 
Leest, Del Rosario. De La Rosa, Willems 
Oportunidad pa condolencia lo ta dialuna 17 februari 2020 for 
di 7'or pa 9'or di anochina Aurora Funeral Home. 

Ta invita pa asistinaacto di entierocual lo tumalugardiamars 18 
Februari 2020 for di 2'or pa 4'or di atardinamisa Sta. Anna na 
Noord, despues lo sali pa santanacatholicona Noord. 

Nos ta pidinosdisculpasi den nos tristeza nos por a lubida un 
of masfamia. 

Despues di entiero no ta ricibibishita di condolencianacas. 



WILLEMSTAD - Diárazon 12 di 
febriiari 2020, alrededor di 17.01’or, 
Central di Polis a ricibi notificacion di 
un caso di maltrato y secuestro cu a 
tuma lugar den área di Veeris. 

Ta trata aki di un hómber kende a se- 
cuestrá y maltratá su partner. 
Djárazon 12 di februari a señalá e hóm- 
ber sospechoso aki riba Brionplein. 
Polis a detené e partner di e dama, e 
hómber S.J.D., nacé na Córsou di 
28 aña di edad, como sospechoso den 
e caso di maltrato y secuestro ariba 
mencioná. 

A presentá e sospechoso dilanti un 
Fiscal auxiliar kende despues di su in- 
terogacion a ordená su encarcelamen- 
to pendiente di mas investigacion. 

^ - aqj 

*Pu*tefuii ^04HC & 0temeito>uf 

Ami ta na paz 
Mi alma ta sosega 
No mester yora 

Cu boso amor ami tawata bendiciona 
Y den dushi memoria nos momentonan bunita ta keda 
graba 

Cu dolor na nos curason pero conforme cu Señor su 
boluntad, nos ta anuncia fayecimento di nos mama, 
wela, bisawela, tatarawela: 



Clara Nimia Giel - Larez 

12 Aug,1931 - 10Feb,2020 
viuda di Guillermo Giel 

Acto di entiero lo wordo anuncia despues 


Ai^ra 

^UHeneil ^(mte & ^neMuUonu 

"Señor ta mi wardador, mi'n tin falta di nada 
Den cunucu di yerba berde e ta ponemisosega. 
Eta hibaminaawatrankil, 

Pa mi bolbehañaforsa". 

Salmo: 23 

Nos ta anunciafayecimento di: 



Francis Loefstop 

Mihorconocicomo:"Chico, Opa Chico, Chico di Sera" 
^02-03-1935 - t12-02-2020 

Acto di entiero lo wordoanunciadespues. 


Ai^ra 
^^ 
"Pcutenai ^ome & ^ietKeUónet ^ 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu dolor na nos curason, pero conforme cu Dios su 
boluntad nos ta anuncia fayecimento di: 



Maria Quintina Rosalia Kelly 

Mihor conoci como"Tina" 

*04-09-1964-111-02-2020 

Na nomber di su: 

Mama stima: Evarista Maduro 
Rumannan: Wilfrido Kellyy famia 
Teodora Kelly y Samuel Galan 
Cristobal Kelly 

Sobrino(a)nan: Johnatan Paredes 

Joshua Paredes 

Reginald Kelly 

Roxann Kelly 

Joseline Arrindell 

Sobrina stima: Jeanise Paredes 

Ihanan: Johnatan Paredes, Joshua Paredes, Roxann 

Kelly, Ryliann Kelly, Raven Kelly 

Omo y tantanan: Carmelo Maduro y famia 

Nicolas Maduro y famia 

Luisa Maduro y famia 

Primo y primanan 

Coleganan di: Business to Business, Clarinda Consul- 
tancy y Keppel Entertainment. 

Demas famia: Maduro, Kelly, Croes, Danje, Geerman, 
Rodriguez, Wernet, Wolff, Lake, Arrindell, Paredes, 
Robert, Ross, Flanegin, Kock, Leon, Boekhouder, Carlo, 
Fingal, Werleman. 

Ta invita pa asisti na acto di despedida y cremacion cu 
lo tuma lugar na Royal Funeral Home diabierna 14 di 
februari 2020 di 9'or pa 11 'or di mainta. Cremacion lo 
tuma lugar despues. 

Preferibel bini bisti na colornan alegre. 

Nos disculpa si den nos tristesa nos por a lubida algun 
famia of conocir. 

Despues di despedida nos no ta ricibi bishita di 
condolencia na cas. 







"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Nos ta anuncia fayecimento di: 



Andres Werleman 

04-02-1947 - 107-02-2020 
Ex- empleado di R.E.Y Irausquin & Sons y D.O.W. 

Na nomber di su: 

Esposa: Veronica Celestina Werleman-Helder 

Yiunan: Jacqueline (Jacky) Werleman 

Gilberto F. (Gil) y Shirley Werleman-Hunt 

Mirtha Werleman y compañero Milton Boekhoudt 

Nieto(a)nan: Rigberto F. Werleman y Rebecca 

Dijkhoff, Reginald J. Werleman y Mishlaine Croes, Keith 

A. Cayama, Kevin A. Cayama 

Bisanieto: Rizzio Werleman 

Mama: tNinita Werleman 

Tata: tLuis Werleman 

Tata di Jacky su yiunan: Dr. Kelvin A. Cayama Perez 

Rumannan: Bertha y famia y Siet Geerman 

Maria y Joseph (Beo) Helder y famia 

Juliana y GerritWolffy famia 

Pina y Benny Wolffy famia 

Luis y Brigida Werleman y famia 

Luisito y tSue Hong Wong y famia 

tBelin y Beatriz Werleman y famia 

Aantje y Pedro Werleman 

tVale Werleman 

Mingo Werleman y famia 

Tanta: Senny y Pancho Ruiz 

Tanta y omonan, prima y primonan, comer y comper, 
amigo y conocirnan y tur conocir di cas Crystelle 

Demas famia: Werleman, Helder, Hunt, Cayama, 
Boekhoudt, Dijkhoff, Arends, Rasmijn, Donata, Ras, 
Luidens, Wever, Willems, Wolff, Wong,Tromp, Ruiz, 
Leon,Thode,Thiel y Geerman 

Oportunidad pa condolencia: Aurora Funeral Home, 
diabierna 14 di februari 2020 di 7'orr pa 9'or di anochi. 

Ta invita pa e acto di entiero cu lo tuma lugar diasabra 
15 di februari 2020 na Aurora Funeral Home di 9'or pa 
11 'or di mainta despues saliendo pa Santana catolico 
deVries na Sta Cruz. 

Despues di entiero nos no por ricibi bishita di condo- 
lencia na cas. 

rMainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LiKe nos riba facebooK 

Keda “up to date” ij liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 






















